stanford-oval/wikipedia huggingface dataset:
חטיבה 8
אנדרטאות חטיבה 8

האנדרטה המרכזית לזכר חללי חטיבה 8 הוקמה סמוך לצומת אל על, בכניסה המזרחית לנמל התעופה בן-גוריון בשל העובדה כי כבשה את נמל התעופה במסגרת "מבצע דני", שהיה המבצע המשמעותי הראשון בו נטלה חלק. האנדרטה תוכננה בידי הפסל יחיאל שמי, ונחנכה בערב יום העצמאות ה-24, ביום 17 באפריל 1972. האנדרטה עשויה מבטון חלול ופלדה, והיא מתנשאת לגובה של 22 מטרים. היא מעוצבת בצורת מגן וחלק מחלקי הפלדה שמשולבים בה מסמלים קני תותחים. שמות 83 חללי החטיבה מאז מלחמת העצמאות חרוטים בבטון, כמו גם המשפט "עכשיו תחסרו לנו כחסר חבר לחבר ידיד לידיד" ואמרתו של יצחק שדה "לא למען המוות ניתן הנשק בידינו אלא כדי לשמור על החיים".
אנדרטה בסמוך לתל ניצנה המפרטת את מהלכי החטיבה בקרב על עוג'ה אל-חפיר ב"מבצע חורב".
אנדרטת הנצחה מאבן אשר הוקמה בפארק עוצבות השריון בסמוך ליד לשריון בלטרון.
אנדרטה להנצחת חללי גדוד הטנקים 129 במלחמת ששת הימים ובמלחמת יום הכיפורים. האנדרטה מוצבת על מחסום קוביות הנ"ט בין קלע לסיר א-דיב ברמת הגולן.
אנדרטת זיכרון בשהם לזכר הנופלים בקרבות החטיבה באזור זה ב"מבצע דני".
עיטורים

חטיבה 8 היא חטיבת השריון בעלת המספר הרב ביותר של עיטורי גבורה בצה"ל. העיטור ניתן לשלושה מלוחמי החטיבה:
טוראי סימן-טוב גנה – במסגרת "מבצע יואב" לכיבוש משטרת עיראק סווידאן.
סמל שאול ורדי – במסגרת מלחמת ששת הימים בקרב ההבקעה בצפון הגולן.
סגן נתי גולן – במסגרת מלחמת ששת הימים בקרב ההבקעה בצפון הגולן.
פרט לכך לחטיבה מעוטר בעיטור העוז ובעיטור המופת:
סא"ל יואב ברום – במסגרת מלחמת יום הכיפורים בקרב החווה הסינית (נפל בקרב זה).
רס"ן רפי מוקדי – במסגרת מלחמת ששת הימים בקרב ההבקעה בצפון רמת הגולן.
בשנת 2008 קיבל גדוד 89 של החטיבה את עיטור ההצטיינות ליחידות המילואים מנשיא המדינה, שמעון פרס.
בשנת 2014[דרושה הבהרה] קיבל גדוד 89 את עיטור ההצטיינות ליחידות המילואים מנשיא המדינה.
בשנת 2012 זכתה החטיבה במקום השלישי בבית המילואים בפרס הרמטכ"ל.
ב-5 באוגוסט 2013 קיבל גדוד 121 של החטיבה את עיטור ההצטיינות ליחידות המילואים מנשיא המדינה.
בשנת 2013 זכתה החטיבה בתעודת הערכה מיוחדת של מפקד זרוע היבשה בנושא האימונים.
ב-6 ביולי 2021 קיבל גדוד 121 של החטיבה את עיטור ההצטיינות ליחידות המילואים מנשיא המדינה.
לקריאה נוספת

אביתר אורן, השמונה דופק: מתש"ח לתש"ע - סיפורה של חטיבה 8, במחנה, 11 במרץ 2011, עמ' 38–42.
יצחק שדה, כך נלכדה המצודה, הוצאת מערכות, 1950
אילן כפיר, דני דור, תחנות שקמה, מי נשאר? עבור, ידיעות ספרים, 2019
הערות שוליים

↑  64 שנים להקמת חטיבה 8 באתר יד לשריון.
↑  מתוך זכרונות שמעון לונדנר בקרבות כפר עאנה באתר יד לשריון.
↑  נדב מן, קרבות המדבר: רבין וחברים במלחמה על הנגב, באתר ynet, 25 בינואר 2013
↑  יום היסטורי בלוד: לוחמי חטיבת קומנדו 89 פשטו על העיר, באתר עיריית לוד
1 2 3  מתוך סיפורו של ליונל דרוקר באתר יד לשריון.
↑  פנחס וזה, המשימה - רכש, הוצאת מערכות, 1966, עמ' 139–146.
↑  מתוך הקרומוול נשאר במשפחה באתר יד לשריון.
1 2 3 4  מתוך כלניות באוקטובר באתר דבר גת.
↑  דן לאור, אלתרמן עמ' 361–362.
↑  חני זיו, יואב גלבר, בני קשת, הוצאת משרד הביטחון, 1998, עמ' 182.
↑  יהודה ואלך, אתרי קרבות בארץ ישראל, הוצאת כרטא, ירושלים, 2003, עמ' 226.
↑  מתוך ההיסטוריה של בית גוברין באתר קיבוץ בית גוברין.(הקישור אינו פעיל, 8.05.2018)
1 2 3  מתוך כיצד נלכדה המצודה - כיבוש משטרת עיראק סואידן במלחמת העצמאות באתר יד לשריון.
1 2 3  יהודה ואלך, ...לא על מגש הכסף, הוצאת כרטא, ירושלים, 2000, עמ' 61.
1 2  טוראי סימן טוב גנה, באתר הגבורה.
1 2  סמל שאול ורדי, באתר הגבורה.
1 2  סגן נתנאל גולן הורוביץ, באתר הגבורה.
1 2  רס"ן רפאל שמואל מוקדי, באתר יד לשריון.
1 2  אביתר אורן, השמונה דופק: מתש"ח לתש"ע - סיפורה של חטיבה 8, במחנה, 11 במרץ 2011, עמ' 41.
↑  אמיר בן-פורת, שירת המקהלה: עזה, ימי פורענות, באתר "העוקץ", 24 במאי 2017
↑  מתוך מבצע רביב פשיטת כוח משוריין של צה״ל על החוף המערבי של מפרץ סואץ בתאריך 9 ספטמבר 1969, מפג״ש תח״ש/מדור תחקירים והיסטוריה, אוגוסט 1970. עמוד 3.
↑  מתוך יחידת אמל"ח מיוחד גדוד 88 "דב לבן", 1969-1974, זרקור היסטורי, תמוז תשע"ב (יולי 2012), עמ' 11.
↑  מתוך אתר מורשת גדוד 87.
↑   עינב גרינברג כהן, חטיבת השריון הראשונה בצה"ל חוזרת לטנק האהוב והמוכר, באתר צה"ל, 29 בדצמבר 2020
↑   ציוץ של (20) X \ כאן חדשות ב-X: "אוגדה שלישית בלבנון: אוגדה 91 החלה אמש בפעילות קרקעית "ממוקדת ומתוחמת" בדרום המדינה | תיעוד מכניסת הכוחות ברשת החברתית אקס (טוויטר), 7 באוקטובר 2024
↑  סא"ל יואב ברום, באתר הגבורה.
↑  עומרי אפרים, המילואימניקים המצטיינים: "זה ב-DNA שלנו", באתר ynet, 5 באוגוסט 2013.
| --- | --- |
בקרת זהויות :  NLI: 987007370725205171 
יצחק שדה (1948)
טנק H39 הוצ'קיס של גדוד 82 בשדה התעופה לוד לאחר כיבושו (10 ביולי 1948)
צמד טנקי M4A3 שרמן של גדוד 82 מובילים את ההתקפה על שדה התעופה של אל עריש במהלך "מבצע חורב"
משטרת עיראק סווידאן תחת הפגזה ארטילרית במהלך הניסיון השמיני לכיבושה (9 בנובמבר 1948)
יגאל אלון ויצחק שדה מצדיעים ביום פירוק החטיבה, 1949
שלט קק"ל על קרבות חטיבת הזקן במלחמת ששת הימים
אנדרטת הנצחה בקיבוץ שפיים המציגה את צריחון המפקד של הטנק בו נהרג סא"ל יואב ברום
טנק מרכבה סימן 3 רמ"ח במהלך אימון גדודי במרכז הלאומי לאימונים ביבשה
עכבר בלש

| --- | --- |
כרזת הסדרה
כרזת הסדרה
 סוגה:  אנימציה / קומדיה / ריגול
 יוצרים:  בריאן קוסגרוב   מארק הול
 כותבים:  Brian Trueman 
 מדבבים:  דייוויד ג'ייסון   טרי סקוט   אדוארד קלסיי ובריאן טרומן
 ארץ מקור:  בריטניה בריטניה
 שפות:  אנגלית 
 מספר עונות:  10
 מספר פרקים:  89
 תוכנית המשך:  הרוזן דאקולה 
 הפקה
 חברת הפקה:  פרימנטל 
 הפצה:  פרימנטל, נטפליקס 
 אורך פרק:  4-20 דק'.
 שידור
 רשת שידור:  ITV
 רשת שידור בישראל:  הערוץ הראשון
 תקופת שידור מקורית:  28 בספטמבר 1981 – 19 במרץ 1992
 תקופת שידור בישראל:  1993
 קישורים חיצוניים
 www.dangermouse.com
 דף התוכנית ב-IMDb
 
עכבר בלש (באנגלית: Danger Mouse, "עכבר הסכנה") היא סדרת אנימציה בריטית ששודרה בערוץ ITV בהפקת חברת קוסגרוב הול. בסדרה מופיע דיינג'ר מאוס, סוכן חשאי בריטי שהוא עכבר. הסדרה היא פרודיה על ספרות הבדיון הבריטית העוסקת בסוכנים חשאיים, במיוחד ג'יימס בונד ו-Danger Man - סדרה בכיכובו של פטריק מקגוהן. העכבר חובש רטייה לעינו והאותיות DM (ראשי התיבות של שמו) נישאות בגאון על חזהו (דבר שיצר בעיות כשהסדרה תורגמה לשפות אחרות).
עכבר בלש הייתה סדרת האנימציה הבריטית הראשונה אשר נחלה הצלחה גם בארצות הברית, והוקרנה בערוץ ניקלודאון בשנות השמונים ואספה סביבה קהל מעריצים נרחב. מאז שירדה מהאקרנים שבה הסדרה לשידורים חוזרים ויצאה גם ב-DVD. בישראל היא שודרה בערוץ הראשון בסוף שנות השמונים.
הדמויות הראשיות > ה"טובים"

דיינג'ר מאוס (דובב על ידי דייוויד ג'ייסון) - "הסוכן החשאי הטוב ביותר בעולם."
ארנסט פנפולד (דובב על ידי טרי סקוט) - אוגר ביישן, ויד ימינו של דיינג'ר מאוס.
קולונל K (דובב על ידי אדוארד קלסיי) - המפקד של דיינג'ר מאוס; ניבתן ללא חטים (ועם שיניים בולטות במקום). בעבר עבד באגף המיוחד, שם כונה Special K. הוא אלוף בהטלת פסנתרים, מומחה בג'ודו, והראשון שטיפס על האוורסט באמצעות מקל פוגו.
פרופסור סקוארקנקלוק - מדען מטורף/ממציא/חוקר. המציא את ה-Mark III - המכונית המעופפת של דיינג'ר מאוס. חפרפרת.
סוכן 57 - אמן התחפושות. סוכן 57 השיג את היכולת לשנות את המבנה המולקולרי שלו כדי להפוך את עצמו לכל צורה שהיא. באחד הפרקים, בו הצטנן, איבד את השליטה על תכונה זו והחל לשנות צורה בכל פעם שהתעטש. אולם, בשל תכונה זו והעובדה ששינה את עצמו כל כך הרבה פעמים, אינו זוכר יותר מה הייתה צורתו המקורית.
קצין האווירייה בוגלס פיג'ון - עוד אחד מסוכניו של קולונל K שבא לעזרתם של דיינג'ר מאוס ופנפולד בפרק Chicken Run, והופיע במספר פרקים גם לאחר מכן.
הדמויות הראשיות > ה"רעים"

ברון סילס גרינבק (דובב על ידי אדוארד קלסיי) - הארכי-אויב של דיינג'ר מאוס, קרפד.
סטילטו מאפיוזי - עוזרו של גרינבק, עורב. דובב על ידי בריאן טרומן (בגרסה האנגלית היה לו מבטא איטלקי. בגרסה האמריקנית היה לו מבטא קוקני).
לת'רהד - העוזר הנוסף של גרינבק. עורב גם הוא. פחות חכם אפילו מסטילטו.
נירו - חיית המחמד של גרינבק. זחל לבן ופרוותי (מקביל לחתול הלבן הסטריאוטיפי). אינו מדבר, אך מתקשר עם גרינבק וסטילטו.
ד"ר אוגוסטוס פ. קרמבהורן השלישי - מדען מטורף. הופיע כיריבו של דיינג'ר מאוס גם כן (אך פחות מברון גרינבק). בפרק אחד ניסה לרמות את דיינג'ר מאוס על ידי שינוי צורה לכפיל של שירלי טמפל.
הרוזן דקולה - ברווז ערפד בעל אובססיה לעסקי השעשועים. היווה השראה לסדרה נוספת של קוסגרוב הול: "הרוזן דאקולה".
טריפולי (לוב)

| --- | --- |
סמל טריפוליסמל טריפולי

פוטומונטז' של טריפולי
 מדינה:  לוב לוב
 מחוז:  טריפולי
 שפה רשמית:  ערבית 
 תאריך ייסוד:  המאה ה-7 לפנה"ס
 שטח:  835 קמ"ר
 גובה:  81 מטרים
 אוכלוסייה:  ‏
  ‑ בעיר:  1,293,016 (1 בינואר 2020)
  ‑ צפיפות:  1,549 נפש לקמ"ר (1 בינואר 2020)
 קואורדינטות:  32°52′48″N 13°11′09″E﻿ / ﻿32.88°N 13.185833°E﻿ / 32.88; 13.185833
 אזור זמן:  UTC +2
 http://www.tripoli.info
  מפת מיקום  מפה מפורטת   (למפת לוב מוגדלת) בנגאזי מיסראתה אל-ביידא רדאמס סבהא תוניסיה אלג'יריה ניז'ר צ'אד סודאן מ. הים התיכוןטריפולי(למפת לוב רגילה) בנגאזי מיסראתה אל-ביידא רדאמס סבהא תונ. אלג'. ניז'ר צ'אד סו. מ. הים התיכוןטריפולי  he tabBackground:;tabBorder:#aaa;defaultTab:0;
 
טְרִיפּוֹלִי (בערבית: طرابلس, בתעתיק מדויק: טַרַ֫אבֻּלֻס, בהגייה ברברית וטריפוליטאית יהודית: טְרַ֫אבְּלֶס) היא בירת לוב והעיר הגדולה בה. העיר ממוקמת בצפון-מערבה של המדינה, בקצה המדבר, לחוף הים התיכון, ולפי אומדן רשמי מתאריך 1 בינואר 2020 מתגוררים בה כ-1.293 מיליון בני אדם. בשל מרכזיותה מכונה האזור המרכזי בלוב – טריפוליטניה – על שמה.
לעיתים מכונה העיר "טריפולי של המערב" (الغرب, אל-ע'רב), כדי לבדלה מ"טריפולי של הלבנט/המזרח" (الشام, א-שאם (ער')/الشرق, א-שרק).
היסטוריה

העיר נוסדה במאה השביעית לפני הספירה על ידי הפיניקים אשר קראו לעיר "ויעת", או "ויעת פילן מעקר" (שלושה שמות). העיר נכבשה על ידי הקירניקים ואחריהם על ידי הקרתגים. רומא כבשה את העיר מידי הקרתגים ושינתה את שמה ל"רגיו קירטיה". החל מהמאה השלישית לספירה נקראה העיר "רגיו טריפוליטנה" – משמעות השם בלטינית "שלוש הערים", מאחר שבמקום היו שלוש ערים: "אויה", "סברתה" ו"לפטיס מגנה".[דרוש מקור][מפני ש...] הקיסר הרומי ספטימיוס סוורוס, יליד העיר לפטיס ממוצא פיניקי-רומאי, הפך את העיר למושבה עצמאית. העיר נכבשה על ידי המוסלמים במאה השמינית לספירה.
בשנת 1510 נכבשה העיר על ידי דון פדרו נבארו מספרד, ובשנת 1523 היא ניתנה לשליטת של אבירי מסדר יוחנן הקדוש אשר הוגלו על ידי הטורקים מהאי רודוס שהיה מקודם בשליטתם. האבירים החזיקו בעיר עד שנת 1551, כאשר האדמירל הטורקי סינאן פאשה כבש את העיר. לאחר הכיבוש הטורקי הפכה העיר מקום מושבם של שודדי ים אשר הפילו את חיתתם על כל אוניות הסוחר הנוצריות שהפליגו בחלק זה של הים התיכון.
בשנת 1714 המושל של העיר אחמד קרמנלי הכתיר את עצמו בתואר "ביי" והכריז על עצמאותה של העיר משלטונו של הסולטאן הטורקי. בשנת 1835 נכבשה העיר שוב על ידי הטורקים.
היסטוריה > מלחמת טריפולי

למרות שאזור ברבריה (כיום: מדינות צפון אפריקה) היה באופן רשמי בשליטת האימפריה העות'מאנית, היה השלטון המרכזי רופף, ולמעשה היה נתון לשליטת שודדי הים הבֶּרְבֶּרִים. בערים טריפולי ודרנה הוחזקו בשבי אלפי אזרחים מערביים שנחטפו למטרות כופר, וחלקם נמכרו לעבדות.
במהלך המאה ה-19 נערכו שתי מלחמות בין טריפולי, בירת ברבריה, לבין ארצות הברית: המלחמה הַבֶּרְבֶּרִית הראשונה (1801–1805), והמלחמה הברברית השנייה‏ (1815–1816).
במאי 1801 דרש הפחה של טריפולי (גששא) הגדלה של "דמי החסות" בסך $83,000 ששילמה ממשלת ארצות הברית מאז 1796 על מנת להגן על אוניות הסוחר שלה מפני שודדי הים. ממשלת ארצות הברית סירבה לדרישה ושלחה את הצי שלה לצור על חופי טריפולי. המלחמה נמשכה ארבע שנים, ובמהלכה הוטבעה אוניית המלחמה האמריקאית "פילדלפיה" וכל צוותה נפל בשבי. ארצות הברית ניסתה להוביל משלחת צבאית בראשות ויליאם איטון (אנ') בניסיון להחליף את הפחה באחיו הבכור. איטון, בראש כוח של 500 לוחמים צעד מאלכסנדריה, כבש את דרנה, והכניע את הפחה, מה שהוביל לכריתת חוזה השלום ב-3 ביוני 1805. הפחה נותר על כיסאו אולם הוא ויתר על דרישותיו. בשנת 1815, לאחר שהפחה חזר בו מהסכמותיו הקודמות, משלחת צבאית אמריקאית נוספת הגיע לעיר וכפתה עליו הסכם שלום נוסף.
היסטוריה > המאה ה-20

במהלך המלחמה האיטלקית-עות'מאנית ב-1911–1912 נכבשה לוב על ידי איטליה, והפכה לחלק מ"איטליה הגדולה". התרבות האיטלקית הושלטה בערי לוב בתחומי החינוך, התרבות, המסחר, השפה והקולינריה.
ב-29 בספטמבר 1911 כבשה איטליה את העיר, באופן פורמלי על מנת להגן על אזרחיה האיטלקים מפני השלטון הטורקי. לאחר קרב ימי שנערך ב-1 באוקטובר 1911 ובו הוטבעו שלוש ספינות טורקיות, הכירה טורקיה בכיבוש האיטלקי של העיר בהסכם לוזאן (1912; מוכר גם בשם הסכם אושי). העיר נשלטה על ידי איטליה עד שנת 1943, שבה נכבשה בידי בריטניה, במהלך מלחמת העולם השנייה. הכוחות הבריטיים עזבו את העיר לאחר עצמאות לוב ב-1951.
במהלך שנות ה-80, ממשלת קדאפי הייתה מעורבת בטרור נגד ארצות הברית. בעקבות זאת, באפריל 1986 הורה נשיא ארצות הברית, רונלד רייגן, על שורה של הפצצות על מטרות בטריפולי ובבנגאזי, שהביאו למותם של 45 חיילים ואנשי ממשל, ו-15 אזרחים.
היסטוריה > המאה ה-21

בפברואר 2011 החלו בעיר הפגנות נגד משטרו של מועמר קדאפי. באוגוסט אותה שנה, המורדים כיתרו את העיר, וב-20 באוגוסט הצליחו לכבוש את העיר ולהפיל את משטרו של מועמר קדאפי.
יהדות טריפולי

יהדות לוב היא מהעתיקות בעולם היהודי, והיא בת זמנה של קהילת יהדות תוניסיה שכנתה.
יהדות לוב מנתה ערב הקמת מדינת ישראל כ-38,000 איש ומרכזה היה בעיר הבירה טריפולי (לכן מכנים אותם "טריפוליטאים").
עד סוף המאה ה-17 יהדות טריפולי הייתה קהילה יהודית קטנה ששרדה מימי הביניים.
מאמצע המאה ה-18 ועד סוף המאה ה-19 גדלה יהדות טריפולי בעקבות הגירה יהודית מאיטליה ומתוניסיה.
ריכוז נוסף של יהודי לוב התקיים בפנים המדינה, קרוב למדבר סהרה. יהודים אלה התבדלו מסביבתם והתגוררו בשכונות נפרדות, חלקם במערות חצובות בקרקע. יהודי לוב עברו תקופה קשה במהלך השואה, וכן בפרעות שהתחוללו בטריפולי בשנת 1945 ובשנת 1948.
ב-1958 הוחלט לפרק את הקהילה היהודית, וב-2003 עזבה היהודייה האחרונה את לוב לישראל.[דרוש מקור]
חוק וממשל

טריפולי והפרברים המקיפים אותה הם חלק ממחוז שעביה. לטריפולי כמה וכמה קונגרסים, שבהם דנים בענייני העיר; כיום ישנם 29 קונגרסים עממיים מקומיים.
אקלים

בטריפולי אקלים סובטרופי חם וצחיח למחצה (סיווג אקלים BSh). האקלים מתאפיין בקיץ ארוך חם ויבש ובחורף גשום וקל. הקיץ חם ויבש במיוחד והטמפרטורות במהלך העונה מגיעות עד כ-38° מעלות צלזיוס. בחורף קריר, והטמפרטורות בדצמבר יכולות להגיע ל-0° מעלות צלזיוס, אך הממוצע היומי בדצמבר נע בין 9 ל-18° מעלות צלזיוס. ממוצע המשקעים השנתי הוא פחות מ-400 מילימטרים. בעבר היו מקרים שירד שלג בעיר.
כתוצאה מהמחסור בגשם, אין בטריפולי נהרות או נחלים שזורמים כל השנה, והדבר גורם למחסור במים. משאבי המים מנוהלים על ידי משרד הסכרים ומקורות המים, ועל פגיעה במקורות המים מוטל קנס גבוה או מאסר.
| אקלים בטריפולי> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בטריפולי> ינואר.17.9.8.9.62.1 | אקלים בטריפולי> פברואר.19.1.9.5.32.2 | אקלים בטריפולי> מרץ.20.7.11.2.29.6 | אקלים בטריפולי> אפריל.23.7.13.7.14.3 | אקלים בטריפולי> מאי.27.1.16.7.4.6 | אקלים בטריפולי> יוני.30.4.20.1.1.3 | אקלים בטריפולי> יולי.31.7.21.7.0.7 | אקלים בטריפולי> אוגוסט.32.6.22.7.0.1 | אקלים בטריפולי> ספטמבר.31.21.4.16.7 | אקלים בטריפולי> אוקטובר.27.7.18.46.6 | אקלים בטריפולי> נובמבר.23.3.13.4.58.2 | אקלים בטריפולי> דצמבר.19.3.9.9.67.5 | אקלים בטריפולי> שנה.304.5.187.2.333.9 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: השרות המטאורולוגי העולמי ו המכון המטאורולוגי הדני
ערים תאומות

לבנון ביירות, לבנון
אלג'יריה אלג'יר, אלג'יריה
ברזיל בלו הוריזונטה, ברזיל (מ־2003)
טורקיה איזמיר, טורקיה
ספרד מדריד, ספרד
ישראל טמרה, ישראל
בוסניה והרצגובינה סרייבו, בוסניה והרצגובינה (מ־1976)
הערות שוליים

↑  Libya: Districts, Major Cities & Urban Settlements - Population Statistics, Maps, Charts, Weather and Web Information, citypopulation.de
↑  תקציר תולדות יהודי לוב | מרכז מורשת יהדות לוב
↑  מפה
↑  "World Weather Information Service - Tripoli". World Meteorological Organization. May 2011. Retrieved April 13, 2013.
| בירות מדינות אפריקה |
| --- | --- | --- |
| מדינות ריבוניות | אוגנדה: קמפלה • אלג'יריה: אלג'יר • אנגולה: לואנדה • אסוואטיני: מבבנה, לובמבה • אריתריאה: אסמרה • אתיופיה: אדיס אבבה • בורונדי: גיטגה • בורקינה פאסו: ואגאדוגו • בוטסואנה: גאבורון • בנין: פורטו נובו • גבון: ליברוויל • גאנה: אקרה • ג'יבוטי: ג'יבוטי • גינאה: קונאקרי • גינאה ביסאו: ביסאו • גינאה המשוונית: מלאבו • גמביה: בנג'ול • דרום אפריקה: קייפטאון, פרטוריה, בלומפונטיין  • דרום סודאן: ג'ובה • הרפובליקה הדמוקרטית של קונגו: קינשאסה • הרפובליקה המרכז אפריקאית: בנגי • הרפובליקה של קונגו: ברזוויל • זימבבואה: הארארה • זמביה: לוסקה • חוף השנהב: יאמוסוקרו, אביג'אן • טוגו: לומה • טנזניה: דודומה, דאר א-סלאם • כף ורדה: פראיה • לוב: טריפולי • ליבריה: מונרוביה • לסוטו: מסרו • מאוריטניה: נואקשוט • מאוריציוס: פור לואי • מאלי: במקו • מדגסקר: אנטננריבו • מוזמביק: מפוטו • מלאווי: לילונגווה • מצרים: קהיר • מרוקו: רבאט • ניז'ר: ניאמיי • ניגריה: אבוג'ה • נמיביה: וינדהוק • סאו טומה ופרינסיפה: סאו טומה • סודאן: ח'רטום • סומליה: מוגדישו • סיישל: ויקטוריה • סיירה לאון: פריטאון • סנגל: דקר • צ'אד: נג'מנה • קומורו: מורוני • קמרון: יאונדה • קניה: ניירובי • רואנדה: קיגאלי • תוניסיה: תוניס |  |
| שטחי חסות | הטריטוריה הבריטית באוקיינוס ההודי: דייגו גרסיה • מיוט: מאמודזו • סהרה המערבית: לעיון • סנט הלנה: ג'יימסטאון • ראוניון: סן-דני |  |
| --- | --- |
בקרת זהויות :  NLI: 987007566697705171  BNE: XX456695  BnF: cb119647093 (data)  GND: 4106962-6  LCCN: n81146957  MusicBrainz: 3a6ea8d9-8244-4d90-9ef6-1cd8260ecbe0  NARA: 10044507  NKC: ge674687  SUDOC: 027650219  TDVİA: trablusgarp  VIAF: 125504622   WorldCat (עם VIAF): 125504622
להיות אריקה

| --- | --- |

 שיר הנושא:  "All I Ever Wanted to Be" בביצוע לילי פרוסט
 סוגה:  דרמה קומית
 יוצרים:  ג'אנה סיניור
 בימוי:  הולי דייל 
 שחקנים:  ארין קרפלוק   מייקל ריילי   טיירון לייצו   וינזה אנטואן   רייגן פסטרנק   מורגן קלי   ג'ון בוילן   קתלין לסקי   ג'ואנה דאגלס   אדם מקדונלד   פאולה ברנקאטי   שרה גאדון   סבסטיאן פיגוט   דבון בוסטיק   לורנס לבוף   אדם פרגוס
 ארץ מקור:  קנדה 
 שפות:  אנגלית 
 מקום התרחשות:  טורונטו 
 מספר עונות:  4 
 מספר פרקים:  49 
 הפקה
 הפצה:  BBC Worldwide, נטפליקס, הולו 
 אורך פרק:  45 דקות
 שידור
 רשת שידור:  CBC Television 
 תקופת שידור מקורית:  5 בינואר 2009 – 12 בדצמבר 2011
 קישורים חיצוניים
 דף התוכנית ב-IMDb
 
להיות אריקה (באנגלית: Being Erica) היא סדרת טלוויזיה מסוגת דרמה קומית קנדית, ששודרה בערוץ CBC בין ה-5 בינואר 2009 עד ה-12 בדצמבר 2011.
בישראל שודרה הסדרה בערוץ HOT3.
עלילה

אריקה סטריינג' היא אישה צעירה, חכמה ומשכילה, אבל חסרת מזל באופן תמידי בקריירה ובחיי האהבה שלה. לאחר שצרכה בטעות משקה שכלל אגוזי לוז, להם היא אלרגית, היא מתעוררת בבית החולים ופוגשת את דוקטור טום, שטוען שהוא יכול לעזור לה לתקן את כל מה שלא מסתדר בחייה. אף על פי שבתחילה היא נרתעת, היא במהרה מגלה שמה שהוא מציע הוא היכולת לחזור בזמן כדי לחיות מחדש ואף לשנות את החרטות העמוקות ביותר שלה.
בכל פעם שהיא מתמודדת עם בעיה בהווה, דוקטור טום שולח אותה בחזרה לחרטה קשורה מהעבר. המצב אינו פשוט כפי שהוא נראה בתחילה: כמעט בכל מקרה, האירוע ממנו ביקשה להימנע על ידי פעולה אחרת עדיין קורה, ועליה לחפש מידע חדש בכדי לחשוף את משמעותו האמיתית של האירוע, המעניק לה תובנה חדשה איך לטפל בבעיה שלה בהווה. מהר מאוד מתברר שמטרתו האמיתית של הטיפול היא לא לתת לאריקה לשנות את החרטה, אלא לעזור לה לשפר את עתידה בכך שתלמד מטעויות עבר ותקבל החלטות שונות בהווה.
במהלך הסדרה, המפגשים משמשים גם לחשיפת חלק מהמגבלות והסיבוכים, כמו גם ההשלכות המטאפיזיות, של תהליך הטיפול - למשל האם מטופל יכול להתערב בכדי לשנות את הגורל של מישהו אחר, האם מטפל יכול להתערב בשם המטופל כדי לשנות את עברו ללא ידיעת המטופל, האם מותר למטופל לחשוף את העתיד בפני אדם אחר במהלך הפגישה, והאם הטיפול באמת קרה או שהוא היה רק חלום לאורך כל הדרך. בעונות מאוחרות יותר מתקיימים מפגשים טיפוליים קבוצתיים, בהם מתאספים כמה מטופלים כדי לדון ולשתף רעיונות לגבי חוויות המסע בזמן של מטופל אחד.
דמויות

מכיוון שהתוכנית כוללת נסיעה בזמן, גרסאות צעירות מאוד של הדמויות מגולמות לעיתים על ידי שחקנים שונים.
אריקה סטריינג' (ארין קרפלוק) - גיבורת הסדרה. בתחילת הסדרה היא בת 32, רווקה, יהודיה ומשכילה. עם זאת, היא פוטרה לאחרונה מעבודת שירות לקוחות משום שהיא "אובר קווליפייד". יש לה אלרגיה לאגוזים ולאחר ששתתה בטעות קפה עם סירופ אגוזי לוז, היא מגיעה לבית חולים, שם פונה אליה מישהו שהיא מאמינה בתחילה שהוא קשור לבית החולים. הוא מציג את עצמו כדוקטור טום ואומר שהוא מטפל שיכול לעזור לה. כשהיא חוזרת הביתה, היא משוכנעת שבחירות גרועות שביצעה בעברה הפכו את חייה לכישלון ומבקשת את עזרתו של דוקטור טום כדי לבטל את הטעויות שלה. ככל שהסדרה מתקדמת, היא צוברת ביטחון בעצמה ובבחירותיה, יוצאת לדייטים ומוצאת אהבה ומתקדמת לעורכת זוטרה בחברת הוצאה לאור שממנה היא בסופו של דבר מפוטרת בפרק הלפני אחרון של העונה השנייה. יש לה תואר שני בספרות אנגלית. במהלך העונה השלישית היא וג'וליאנה מקימות חברת פרסום משלהן בשם 50/50 Press והופכות לחברות טובות במהלך התהליך. לאחר שכתבה סיפורים קצרים לאורך חייה, אריקה שואפת להיות סופרת. בגמר העונה השלישית, אריקה עוברת את המבחן של דוקטור טום בסיומו של הטיפול הקבוצתי והופכת למטפלת בהכשרה. בפרק הלפני אחרון של עונה 3, אריקה הולכת ברחוב בטורונטו ומחפשת מישהו לתת לו את כרטיס הביקור שלה כדי שיוכלו להפוך למטופל הראשון שלה. בסיום הסדרה, אריקה מסיימת בהצלחה את הכשרת המטפל שלה והופכת למטפלת רשמית. אף על פי שהיא צריכה להיפרד מדוקטור טום, אריקה נותרת מחוברת אליו באמצעות בתו, שרה, שהופכת למטופלת הרשמית הראשונה שלה.
דוקטור טום וקסלר (מייקל ריילי) - המטפל של אריקה. הוא נוהג לצטט ציטוטים ידועים, למורת רוחה של אריקה. במקום לעזור לאריקה באופן ישיר בבעיותיה כשהם חוזרים בעבר, הוא לעיתים קרובות מתבטא באופן מעורפל ולא חד משמעי, ומספק רמזים המתייחסים לחייה של אריקה בהווה. לפני שהפך למטפל, הוא היה נשוי למרג'ורי (שאונה מקדונלד) ונולדה לו בת בשם שרה (טטיאנה מסלני). שרה ברחה מהבית בשנת 1996, וכתוצאה מכך טום נטה לאלכוהוליזם ואלימות, שהגיעה לשיאה בניסיון התאבדות; לפעמים משתמע כי דוקטור טום עשוי להשתמש באריקה כתחליף לשרה. הוא היה מאורס פעם לאמנדה מתיסון (סוזי יואכים); הם נפגשים פעם נוספת בהווה ומתחילים מחדש את מערכת היחסים שלהם. במהלך הסדרה שרה חוזרת לאחר היעדרות ממושכת, ומבקשת את עזרת הוריה להתמודד עם התמכרותה להרואין. לאחר מכן היא פורצת לביתם ומגיעה לכלא. דוקטור טום בא לבקר אותה ומורה לה לקחת אחריות רבה יותר על חייה שלה במקום לסמוך עליו שיחלץ אותה. משרדו מלכותי מאוד ונראה מאוד כמו חדר עבודה או ספרייה. לאחר מחשבה רבה, דוקטור טום מחליט להתפטר מתפקיד המטפל בתנאי שהוא ינתק את כל קשריו עם מטופליו, כולל אריקה. בהתחלה, הוא נאבק בהחלטתו כשראה את אריקה שבורת הלב, אך בסופו של דבר נפרד מהמטופלת החביבה עליו. כשאריקה עדה לעזיבתו, משרדו נעלם למרחב עצום ולבן.
דמויות > מטפלים אחרים

המטפלים עוזרים למטופליהם באמצעות בתוכנית טיפולית יוצאת דופן הכוללת את שליחתם בזמן לאירועים שהם מתחרטים עליהם ללמוד שיעורי חיים במטרה לתקן אותם. למשרדי המטפלים אין מיקום פיזי; כאשר "פגישה" עומדת להתחיל, המטופל בדרך כלל יפתח דלת וייכנס במפתיע למשרד. הם גם נכנסים ויוצאים מחייהם של מטופליהם, בתחפושות שונות, בהווה ובעבר, כדי להציע תובנות מועילות מדי פעם.
דוקטור נדיה (ג'ואן ואניקולה) - המטפלת של דוקטור תום, ובמשך זמן קצר מחליפה אותו אל מול אריקה. דוקטור נדיה שולח את אריקה לשנת 1998 במטרה לתת אריקה הצצה לחייו של דוקטור טום לפני הטיפול. לפני שהפך למטפל, דוקטור טום מנסה להתאבד ומגיע למשרדה של דוקטור נדיה. היא עזרה לו להיות האדם שאריקה מכירה עד היום. היא ישירה ורגועה, אם כי היא נסערת באופן ניכר כאשר היא מביעה את דאגותיה מהתנהגותו של דוקטור טום בפני הממונה עליהם, דוקטור ארתור. המשרד שלה גדול, לבן, עם עיצוב פשוט ומאוד מודרני שאריקה מתארת כ"קר ". בניגוד לטום, נדיה מתעדפת את חייה האישיים לפני עבודתה כמטפלת, עם עבודה אחרת, מסיבות, אישה ובת.
דוקטור פרד (דוושיין ויליאמס) - המטפל של קאי, הופיע רק בעונה השנייה. הוא הפגיש את קאי ואריקה, ביום אחד "בטעות" כשנשפך לה קפה. מתוסכל מחוסר נכונותו של קאי להשלים את הפגישה הטיפולית שלו, הוא מגייס את אריקה לעזרה, ומרגיז את דוקטור טום. משרדו הוא שדה ירוק ושופע המוקף ביער עם ריהוט זכוכית. הוא מופיע שוב בעונה הרביעית וחושף את גורלה האפשרי של אריקה בשנת 2019 - היא תמות בפיגוע הפצצה שמשמיד את התחנה המרכזית בטורונטו, שלימים היא לומדת שעם הידע הזה היא מסוגלת להימנע מהמתקפה ולשרוד. הוא מחזיר את קאי חזרה לעתיד לאחר שהוא נפרד מאריקה.
דוקטור ארתור (גרהאם גרין) - דמות שמפקחת על המטפלים האחרים. הוא באינטראקציה עם דוקטור נדיה בכמה פרקים, ומביע דאגה מהתנהגותו הלא מוסרית של דוקטור תום, כמו נסיעה לעתיד לקבלת מידע על גורלה של אריקה. לאחר מכן הוא מתערב כשדוקטור טום שוקע בעבודתו לאחר שראה את בתו הנעדרת לראשונה. לאחר שדוקטור טום מתפרץ על אריקה, דוקטור ארתור מראה לו שההיסטוריה חוזרת על עצמה מכיוון שאנשים "לא מצליחים ללמוד מ[טעויות]".